*Pielikums Nr. 2*

*(projekts)*

*Izsoles nolikumam*

*Metāllūžņu atsavināšanas rakstiska izsole*

**Mantas pirkuma līgums Nr. \_\_\_\_\_\_**

Metāllūžņu atsavināšanas rakstiska izsole

Rīgā, 2025. gada \_\_\_.\_\_\_\_\_\_\_\_\_\_\_\_\_\_\_\_\_

SIA “Rīgas Nacionālais zooloģiskais dārzs”, reģ. Nr. 40103032521, (turpmāk tekstā – Pārdevējs) tās valdes locekles A.Bilzēnas personā, no vienas puses, un \_\_\_\_\_\_\_\_\_\_ (turpmāk tekstā – Pircējs), no otras puses, saskaņā ar Metāllūžņu atsavināšanas rakstiskas izsoles nolikuma 7.5.punktu, noslēdza sekojošu mantas pirkuma līgumu (turpmāk – Līgums):

1. Līguma priekšmets
   1. Pārdevējs pārdod un nodod Pircējam, bet Pircējs pērk un pieņem no Pārdevēja metāllūžņus (turpmāk – metāllūžņi, lūžņi vai prece) kārtībā un par cenu, kas ir noteikta Pārdevēja rīkotajā 2025.gada \_\_\_.\_\_\_\_\_\_\_ izsolē (turpmāk – Izsole), un saskaņā ar Izsoles priekšmeta specifikāciju (***Līguma 1.pielikums***), saskaņā ar mantas izvešanas grafiku (***Līguma 2.pielikums***), kas ir šī Līguma neatņemamas sastāvdaļa, un šī Līguma noteikumiem.
   2. Izsoles priekšmeta aptuvenais daudzums (svars) noteikts, izmantojot matemātiskos aprēķinus un aplēses. Pastāv augsta iespējamība, ka mantas izvešanas procesā pēc precīzas svēršanas, Izsoles priekšmeta svars var mainīties, kas attiecīgi nosaka kopējo līgumcenu.
   3. Pircēja licences (melno un krāsaino metālu atgriezumu un lūžņu iepirkšanai) numurs un derīguma termiņš: \_\_\_\_\_\_\_\_\_\_\_\_\_\_.
2. Pirkuma maksa
   1. Saskaņā ar Pārdēvēja rīkotās Izsoles rezultātiem cena par 1 (vienu) tonnu metāllūžņu tiek noteikta \_\_\_\_\_\_\_\_ *euro*, bez pievienotās vērtības nodokļa (turpmāk - PVN). Līguma darbības laikā noteiktā cena ir galīga un nav maināma.
   2. Līguma paredzamā kopējā Pirkuma maksa jeb līgumcena ir \_\_\_\_ *euro*, bez PVN, kas var tikt mainīta atbilstoši šī Līguma 1.2.punkta nosacījumiem. PVN tiek piemērots saskaņā ar Pievienotās vērtības nodokļa likuma 143.pantu „īpašs nodokļa piemērošanas režīms metāllūžņu piegādei un ar to saistītiem pakalpojumiem”.
   3. Norēķini par saņemto preci notiek *euro* valūtā.
3. Preces piegāde, pieņemšana un nodošana
   1. Pārdevējs pilnvaro parakstīt Pārdevēja vārdā preču piegādes dokumentu un pieņemšanas – nodošanas aktus: \_\_\_\_\_\_\_\_\_\_\_\_\_\_\_\_.
   2. Par darījumu atbildīgie darbinieki ne vēlāk kā 1 (vienu) darba dienu pirms metāllūžņu pieņemšanas nosaka konkrētu nodošanas - pieņemšanas laiku.
   3. Puses vienojas, ka Pircējs pieņems metāllūžņus Meža prospektā 1, Rīgā, Rīgas Nacionālā zooloģiskā dārza teritorijā.
   4. Lūžņus transporta līdzeklī uz sava rēķina iekrauj Pircējs.
   5. Pircējs uz sava rēķina nodrošina transporta līdzekli lūžņu nogādāšanai uz savu noliktavu vai citu Pircēja izvēlētu vietu.
   6. Pārdodamā lūžņu partija tiek svērta uz Pircēja sertificētiem svariem Līguma 3.3.punktā norādītajā vietā, pirms lūžņu iekraušanas autotransportā.
   7. Pēc lūžņu nosvēršanas tiek parakstīts pieņemšanas - nodošanas akts. Uz parakstītā akta pamatā Pārdevējs nekavējoties izraksta rēķinu. Rēķins saskaņā ar šo Līgumu tiek sagatavots elektroniski un ir derīga bez paraksta, un ir abām Pusēm saistošs. Pārdevējs saskaņā ar Līgumu sagatavoto rēķinu nosūta no Pārdevēja elektroniskas pasta adreses [rekini@rigazoo.lv](mailto:rekini@rigazoo.lv) uz Pircēja elektroniskā pasta adresi: \_\_\_\_\_\_\_\_\_\_\_\_.
   8. Par lūžņu pieņemšanas datumu tiek uzskatīta diena, kurā lūžņi iekrauti Pircēja transporta līdzeklī nogādāšanai uz Pircēja noliktavu vai citu Pircēja izvēlētu vietu.
   9. Pircējs apņemas izvest lūžņus 10 (desmit) kalendāro dienu laikā no abpusējas līguma parakstīšanas dienas.
   10. Ja Pircējs neizved lūžņus no Pārdevēja teritorijas 3.9.punkta minētajā termiņā, tad lūžņi tiek uzskatīti par nodotu glabājumā pie Pārdevēja un sākot ar nākamo kavējuma dienu Pircējs apņemas maksāt Pārdevējam par lūžņu glabāšanu 50,00 *euro* un papildus PVN diennaktī.
   11. Puses pēc iespējas un nepieciešamības dokumentē visas darbības un rīcību ar konkrēto līguma priekšmetu. Attiecīgas dokumentācijas nodošanas kārtība un forma tiek noteikta pušu pārstāvjiem vienojoties, ievērojot normatīvo aktu nosacījumus.
   12. Puses ir atbildīgas par Līgumā noteikto saistību pilnīgu izpildi atbilstoši šim līgumam, veidā un kārtībā, kas vismazāk prasa otra Līdzēja resursu patēriņu.
   13. Puses apņemas nekavējoties informēt viena otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, bet ne tikai, informēt par iespējamiem vai paredzamiem kavējumiem līguma izpildē.
4. Norēķinu kārtība
   1. Pircējs apņemas samaksāt par lūžņiem 5 darbdienu laikā, skaitot no rēķina izrakstīšanas dienas. Samaksas atskaites termiņš iestājas nākošajā dienā pēc rēķina izrakstīšanas. Pirkuma maksa tiek uzskatīta par saņemtu dienā, kad tā saņemta Pārdevēja norādītajā bankas kontā.
   2. Ja netiek ievērots Līguma 4.1.punktā noteiktais apmaksas termiņš, Pārdevējam ir tiesības aprēķināt Pircējam līgumsodu 0,5% (nulle komats pieci procenti) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no savlaicīgi nesamaksātas summas, bez PVN.
   3. Īpašuma tiesības uz lūžņiem pāriet Pircējam pēc rēķinā norādītās summas pilnīgas samaksas.
   4. Līgumsoda samaksa neatbrīvo Pircēju no zaudējumu segšanas un līguma izpildes pienākuma.
   5. Visus izdevumus par pirkuma priekšmeta noformēšanu, atļaujām, transportu un svēršanu, kā arī izdevumus, kas saistīti ar šī līguma noslēgšanu, pirkuma maksas samaksu sedz Pircējs.
5. Personas datu aizsardzība
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   4. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
6. Citi noteikumi
   1. Līguma puse neatbild par jebkuras savas saistības neizpildīšanu, ja pierādīts, ka tā bija tāda šķēršļa radīta, kuru puse nespēj kontrolēt, no puses saprātīgi nevarēja gaidīt šī šķēršļa ņemšanu vērā, līgumu slēdzot, vai izvairīšanos no šī šķēršļa, vai šķēršļa, vai tā seku pārvarēšanu, šķērslis nav puses vai tās kontrolē esošas personas rīcības dēļ.
   2. Visas saistības, tiesības un pienākumus, kuri nav atrunāti šajā līgumā, puses risina saskaņā ar Latvijas Republikas likumdošanu.
   3. Visas pretenzijas par šī līguma izpildi tiek noformētas rakstveidā un nosūtītas uz līgumā norādītajām adresēm. Pretenzijai jābūt pamatotai.
   4. Pretenziju izskatīšanas termiņš - ne vēlāk kā 5 darbdienas pēc tās saņemšanas.
   5. Pēc pieņemšanas - nodošanas aktu parakstīšanas Pārdevējs nepieņem pretenzijas par preces kvalitāti un kvantitāti.
   6. Par līgumsaistību neizpildi Puses ir atbildīgas saskaņā Latvijas Republikas likumiem. Varbūtējos strīdus, kas izriet no šī līguma izpildes, Puses risina sarunu ceļā, bet ja vienošanās netiek panākta 14 kalendāro dienu laikā, tad strīdus nodod izskatīšanai Latvijas Republikas tiesai pēc piekritības Rīgas pilsētas tiesai.
   7. Visas šī līguma izmaiņas un papildinājumi ir spēkā tikai pēc noformēšanas rakstiskā veidā un abpusējas parakstīšanas.
   8. Līgumu var izbeigt pēc abu Pušu savstarpējas rakstiskas vienošanās.
   9. Puses ir tiesīgas vienpusēji izbeigt līgumu, ja kāda no Pusēm pārkāpj šī līguma noteikumus un turpina to darīt arī pēc rakstiska brīdinājuma saņemšanas, tad Puse, kas izbeidz līgumu - 5 dienas iepriekš par to rakstiski informē un izbeidz līgumu.
   10. Pārdevējam ir tiesīgs vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   11. Šī Līguma noteikumi, kā arī informācija, kas saistīta ar Pušu sadarbību vai kas vienai Pusei kļuvis zināms par otru Pusi šī Līguma izpildes rezultātā, uzskatāma par attiecīgās Puses komercnoslēpumu, un tā bez attiecīgās Puses iepriekšējas rakstiskas piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz informāciju, kura ir publiski pieejama un uz informāciju, kas atklājama attiecīgām valsts institūcijām, saskaņā ar spēkā esošajiem tiesību aktiem, ja tā tiek sniegta šīm institūcijām.
   12. Šis Līgums stājas spēkā ar parakstīšanas brīdi un ir spēkā līdz pilnīgai saistību izpildei.
7. Pielikumā:
   1. \_\_\_\_\_\_\_
8. Pušu juridiskās adreses un bankas rekvizīti, pārstāvju paraksti:

|  |  |
| --- | --- |
| **Pārdevējs:**  SIA “Rīgas Nacionālais  zooloģiskais dārzs”  Meža prospekts 1, Rīga, LV-1014  Vien. reģ. Nr. 40103032521  Norēķinu rēķins:  LV68PARX0002243155003  AS Citadele banka  \_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs Jānis Rudzītis | **Pircējs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |